2. számú melléklet a ../2011. sz. Képv. test. határozathoz
Pályázati felhívás

A Városi Alapfokú Művészetoktatási Intézmény igazgatói munkakörének betöltésére

Kiskőrös Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. §.a alapján pályázatot hirdet a Városi Alapfokú Művészetoktatási Intézmény igazgatói munkakörének betöltésére.

A közalkalmazotti jogviszony időtartama:

Határozott idejű közalkalmazotti jogviszony.

Foglalkoztatás jellege:

Teljes munkaidő.

A vezetői megbízás időtartama:

A vezetői megbízás határozott időre, 2011. augusztus 1-jétől 2016. július 31-ig szól.

Munkavégzés helye:

Bács-Kiskun megye, 6200 Kiskőrös, Tarnowi tér 1.

A munkakörbe tartozó, illetve a vezetői megbízással járó lényeges feladatok:

A három telephellyel rendelkező zeneiskola szakszerű és törvényes működtetése. Ellátja a közoktatásról szóló 1993. évi LXXIX. törvény (a továbbiakban Közokt. tv.) 54. § (1)-(2) bek. és 55. § (2) bek. szerinti feladatokat irányítja, összehangolja az intézmény munkáját, gondoskodik az intézmény működéséhez szükséges belső szabályzatok elkészítéséről, előterjesztéséről, betartásáról. Döntés az intézmény működésével kapcsolatban minden olyan ügyben, amelyet jogszabály nem utal más hatáskörébe.

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, vezetői pótlék megállapítására a 138/1992. (X.8.) Korm rendelet rendelkezései az irányadók.

Pályázati feltételek:

· zeneművészeti képzésnek megfelelő szakirányú tanári végzettség
· legalább 5 éves szakmai gyakorlat

· pedagógus szakvizsga

· a közalkalmazottak jogállásáról szóló 1992. évi XXXIII. törvény 20. § (2) bekezdésében foglaltak, büntetlen előélet 
· vagyonnyilatkozat tételi eljárás lefolytatása
· már fennálló vagy a megbízással egyidejűleg létesített, pedagógus munkakörben történő határozatlan idejű alkalmazás
A pályázat részeként benyújtandó iratok, igazolások:

· szakmai önéletrajzot,

· 3 hónapnál nem régebbi erkölcsi bizonyítványát,

· iskolai végzettséget, szakképzettséget igazoló oklevelek hiteles másolata,
· szakmai gyakorlat igazolása
· szakmai helyzetelemzésre épülő vezetési program a fejlesztési elképzelésekkel.

· a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul, és a pályázó hozzájáruló nyilatkozatát arról, hogy pályázatát a pályázati eljárásban résztvevők megismerhessék,

· nyilatkozatát arról, hogy pályázat elbírálására vonatkozó előterjesztést a képviselő-testület nyilvános vagy zárt ülésen tárgyalja,

A munkakör betölthetőségének időpontja:

A munkakör legkorábban 2011. augusztus 1. napjától tölthető be.

A pályázat benyújtásának határideje:

2011. március 4.


A pályázati kiírással kapcsolatosan további információt a 78/311-122  /120/ melléken lehet kérni.
A pályázat benyújtásának módja:

A pályázatot 2 példányban postai úton a Kiskőrös Város Önkormányzatának Képviselő-testülete címére történő megküldésével (6200 Kiskőrös, Petőfi tér 1.). Kérjük a borítékon feltüntetni a munkakör megnevezését: VAMI igazgatói pályázat.

A pályázat elbírálásának módja, rendje:

Pályázat elbírálására a 138/1992. (X.8.) Korm. rendelet 5. § (13) bekezdésében meghatározott határidők figyelembevételével kerül sor. A közoktatásról szóló 1993. évi LXXIX. törvény 102. § (3) bekezdése alapján, valamint a Kjt. 20/A. § (6) bekezdése alapján beérkezett vélemények figyelembe vételével a kinevezésről és a vezetői megbízásról a Képviselő-testület dönt.

A pályázat elbírálásának határideje:

2011. május 25.
A pályázati kiírás közzétételének helye:

· Oktatási és Kulturális Közlöny 
· KSZK internetes oldala 
· www.kiskoros.hu 
Az önkormányzattal kapcsolatban további információ a www.kiskoros.hu honlapon érhető el.

